מפסק חירום

מפסק חירום (קרוי לעיתים גם בלם חירום, עצירת חירום, כיבוי חירום, מפסק ניתוק) הוא מנגנון בטיחות המשמש להפסקת פעולת מכונות במצב חירום, כאשר יש לכבות אותן במהירות האפשרית. בניגוד למפסק כיבוי או הליך כיבוי רגיל, המכבה את כל המערכות כראוי למניעת נזק למכונה, מפסק חירום מתוכנן ומוגדר להפסיק את הפעולה במהירות האפשרית, גם במחיר של נזק לציוד, והפעלתו אמורה להיות פשוטה ומהירה, כך שגם מפעיל מבוהל עם תפקודים ניהוליים פגומים או עובר אורח יוכל להפעיל אותו. מפסקי החירום מעוצבים בדרך כלל בצורה בולטת ונגישים למפעיל מכונה לא מיומן או עובר אורח.

חלק ממפסקי החירום כוללים מנגנוני הגנה מפני הפעלה מקרית, למשל כיסוי פלסטיק שיש להרים או זכוכית שיש לשבור.

מערכת דומה, המכונה בדרך כלל מתג מתג איש מת, היא התקן שנועד לעצור או להפעיל מכונה במקרה בו המפעיל האנושי מאבד את יכולת הפעולה או משאיר את המכונה ללא השגחה, והיא סוג של מערכת הגנה מפני כשל. ניתן למצוא מעכרת כו בשימוש נפוץ ביישומים תעשייתיים (למשל, קטרים, עגורנים, מעליות משא) וביישומים צרכניים (למשל, מכסחות דשא, טרקטורים, אופנועי ים, מפוחי שלג, אופנועים). המתג במקרים אלה מוחזק על ידי המשתמש, ומכבה את המכונה אם המפעיל מרפה ממנו. בחלק מכסחות הדשא יש מתג כיבוי במושב אשר עוצר את המנוע והלהב אם אין משקל של מפעיל על המושב.

 כלי רכב 
שמאל|ממוזער|מפסק חירום ביפן

 רכבות 
ברכבות, עצירת חירום היא הפעלה מלאה של הבלמים על מנת לעצור את הרכבת מהר ככל האפשר. העצירה מבוצעת על ידי הפעלה ידנית של עצירת חירום, כגון לחיצה על כפתור ברכבת כדי להתחיל את עצירת החירום, או ברכבות מסוימות באופן אוטומטי, כאשר הרכבת עברה רמזור אדום או שהנהג לא הגיב לאזהרות כדי לבדוק שהוא עדיין ערני, מה שמכונה מתג איש מת.

 כלי שיט 
בספינות גדולות, כפתור עצירת חירום מושך את גל הנגד של משאבות הדלק למצב עצירה, מנתק את אספקת הדלק ומכבה את המנועים.

 רכבים 
נאסקאר דורשת שכל מכוניות הסטנדרט שלה יהיו מצוידות במפסק כיבוי המותקן על גלגל ההגה, למקרה שדוושת התאוצה נתקעת והנהג צריך לכבות את המנוע.

 תוכנה 
באנלוגיה למפסקי כיבוי פיזיים, ניתן להשתמש במפסק כיבוי כדי להתייחס למנגנון המשולב בתוכנה שניתן להפעילו על ידי היצרן או נותן הרישיון שלה, למשל אם המוצר מופסק, או שלא שולמו דמי תחזוקה, או שמכשיר אבד או נגנב.   ניתן להתייחס גם למפסקי חירום לעצירת תוכנות זדוניות כמו במתקפת הכופר WannaCry .  

 בבינה מלאכותית 
חברות הייטק כמו גוגל, מטא, אמזון ועוד, הסכימו לשלב "מפסקי חירום" בכלי הבינה המלאכותית שלהם, על מנת לכבות את המערכות במקרים חריגים.

 מכונות תעשייתיות 
טקסט=|ממוזער|החצים מציינים שיש לסובב את מפסק העצירה כדי לאפס את המפסק לפני שניתן יהיה להפעיל מחדש את הציוד.
במכונות תעשייתיות גדולות, מפסק עצירת חירום ממוקם בדרך כלל על הפאנל, וייתכן שגם בכמה אזורים אחרים במכונה. לעיתים קרובות, עצירת חירום מתבצעת באופן אלחוטי באמצעות שלט רחוק. המספק משמש אמצעי מהיר לניתוק מקור האנרגיה של המכשיר כדי להגן על המשתמשים. 

באיחוד האירופי, רוב סוגי המכונות נדרשים להיות מצוידים בעצירת חירום בהתאם להנחיה 2006/42/EC . חריגים חלים על מכונות שבהן עצירת חירום לא תפחית את הסיכון, וכן על מכונות ניידות ידניות/מונחות יד.

 תחנות כוח גרעיניות 
מספק חירום בכור גרעיני נקרא SCRAM  . לעיתים מפורש השם כראשי תיבות של "safety control rod axe man", אם כי זהו כנראה מקרה של ראשי תיבות בדיעבד, ומקור השם אולי במילה המתארת יציאה בחפזון ודחיפות.

 מחשבים מוקדמים 
ממוזער|מפסק כיבוי חירום, משמאל, בקונסולת מחשב IBM 1130
מחשבים מוקדמים היו מכשירים חשמליים גדולים ובדרך כלל היה להם מפסק כיבוי חירום הממוקם על או ליד קונסולת המפעיל.

 כלים 
פונקציות עצירת חירום מותקנות לעיתים קרובות בכלי עבודה מכניים, כולל ציוד כמו מכונות ניסור עץ ומתכת, מכונות השחזה, מכונות קידוח, מכונות כרסום ומחרטות. פונקציית הבטיחות של עצירת החירום והדרישות הכלליות להתקני עצירת חירום מפורטות בתקן ISO 13850. תקנים ספציפיים למכונה (סוג C) כוללים לעיתים קרובות דרישות ספציפיות לפונקציות עצירת החירום, אך בהיעדר תקן סוג C רלוונטי, יש להשתמש בהערכת הסיכונים כדי לקבוע האם פונקציית עצירת חירום תהיה שימושית במניעת נזק או הגבלתו. סוגי תקני הבטיחות של מכונות ISO מוגדרים בתקן ISO 12100, ומינוח זה משמש ארגונים אחרים לפיתוח תקנים, כמו מכון התקנים האמריקני ו־CSA בקנדה.

 אמצעי הגנה משלים 
ממוזער|מפסק עצירת חירום עם מגן פלסטיק למניעת לחיצה מקרית עליו
בקרת עצירת חירום של מכונה נחשבת לאמצעי הגנה משלים משום שהיא נועדה להשלים את אמצעי ההגנה העיקריים כמו מגנים קבועים, מגנים ניידים משולבים או התקני הגנה. אמצעי ההגנה העיקריים מונעים פציעות באופן אוטומטי, בין אם על ידי אכיפת מרחק בטוח בין סכנה לאדם, ובין אם על ידי ביטול הסכנה על ידי עצירת תנועה מסוכנת או כיבוי מקור אנרגיה מסוכנת.

לעומת זאת, מספק חירום דורש פעולה מכוונת מצד אדם, אשר חייב תחילה לזהות כי מצב מסוכן כלשהו עומד להתרחש או מתקיים, ולאחר מכן חייב להפעיל את פונקציית עצירת החירום על ידי לחיצה על מפסק עצירת החירום או הפעלת התקן עצירת חירום אחר, כגון למתג משיכה.

 תחנות דלק 
מפסק חירום משמש גם עבור משאבות דלק או כל מכשיר אחר המשאב כמויות גדולות של כימיקלים נפיצים או דליקים. בדרך כלל יש מפסק חירום יחיד עבור כל המשאבות בתחנת דלק.

 מעליות ומדרגות נעות 
במעליות יש לעיתים קרובות מפסק אדום בלוח הבקרה המסומן במילים "עצירת חירום". כאשר המפסק נלחץ, המעלית נעצרת באופן מיידי. כאשר המפסק נמשך החוצה, היא חוזרת למצב רגיל. במדרגות נעות בדרך כלל יש בקרה המופעלת באמצעות מפתח שתכבה את המדרגות הנעות, או תשנה את כיוון התנועה שלהן למעלה או למטה. ליד מתג המפתח יהיה כפתור "עצירת חירום" אדום, המשמש במקרה של כשל בציוד, או כאשר יש פוטנציאל לפציעה, כגון כאשר נעליו של מישהו נתקעות ב"מסרק" בחלק העליון או התחתון של המדרגות הנעות וקיים סיכון לפציעה חמורה. מתג המפתח משמש להחזרת המדרגות הנעות לשירות לאחר עצירתן.

 מתקני שעשועים 
עצירת החירום במתקן שעשועים דומה לזו שבציוד תעשייתי. בדרך כלל, בלמי מתקן מתוכננים להתנתק בעת הפעלת חשמל; ניתוק החשמל יגרום לכל הבלמים להפעיל את עצמם. ברוב מתקני השעשועים יש מחשב שיכול, בדומה לרכבת להפעיל את עצירת החירום באופן אוטומטי כאשר נקבע כי ביצועי המתקן אינם תואמים את מפרט הפעולה, או כאשר התרחשה תאונה בה מעורב נוסע או עובד מתקן.

קישורים חיצוניים

 הערות שוליים 

קטגוריה:דפים עם תרגומים שלא נסקרו
קטגוריה:חירום
קטגוריה:מכשירי חשמל: רכיבים
קטגוריה:התקני בטיחות